text: Eitt brotskast tá fá sekund vóru eftir var avgerandi í dystinum millum Neistan og Stjørnuna. Eftir dystin mótmælti venjarin hjá Stjørnuni dómaraavgerðina.
text: #000001
text: Tað endaði 24-23 millum Neistan og Stjørnuna í steypdysti í bólki 2 í gjár. Ein dystur, har Stjørnan annars var omaná í fyrra hálvleiki, og tað sá gott út. Men í seinna hálvleiki komu neistakvinnur nærri og nærri, og endaðu við at fara avstað við øllum - tá fýra sekund vóru eftir.
text: #000003
text: Á dómaraseðlinum kemur fram, at Christoffur Gert Nielsen, eftir dystin legði protest um síðstu avgerðina í dystinum.
text: #000004
text: Støðan var 23-23, og Neistin hevði álop, men hevði trupult at koma til upplagdar møguleikar. Tá fýra sekund vóru eftir, fær Sonja Sirdal hjá Stjørnuni tveir minuttir fyri at órógva Neistan, og eftir orðaskifti millum dómarar fáa tær í bláum brotskast. Eitt brotskast, sum Maria Nólsoy setti í netið.
text: #000005
text: Norðlýsið skrivar, at stór ónøgd var í stjørnuleguni um dómaravrikið gjøgnum dystin. Neistin fekk tíggju brotskøst, meðan Stjørnan einki brotskast fekk. Eitt annað, sum er at býta merki í, er, at Stjørnan fær fimm útvísingar, meðan Neistin onga útvísing fær.
text: #000007
text: Hetta var fyrsti dysturin í steypakappingini hjá hesum báðum liðum. H71 vann hin dystin í bólkinum, sum var móti VB.
text: #000009
text: Brandur skoraði sítt fyrsta mál fyri Fredrikstad
text: #000016